hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu en en hu hu de de en hu hu hu hu hu hu hu hu hu hu hu hu en
Jótékonyságsziget és 10. Civilkomp konferencia – CCO Magazin
Lehet-e közcél a közjó? – kérdést teszik fel idén a 10. Civilkomp Konferencia és a BNV a “Jótékonyságsziget” kiállítás szervezői.
A Civilkomp rendezvények 10 éve támogatják a civilszervezetek marketing-kommunikációs tevékenységét, és elismertségük növelését. Idén tovább bővül a paletta. Cél, hogy az új civiltörvény szándékaival összhangban újfajta fórumok segítsék a civilség társadalmi-gazdasági és média kapcsolatainak élénkítését.
A szervezetek kiállítási környezetben való rendszeres megjelenésével a társadalmi ügyekre is fokozottabb figyelem irányul, ezáltal új kapcsolatok, együttműködések alakulhatnak ki. Ebben a célkitűzésben a Civilkomp partnere a Hungexpo Zrt. és támogatója az EMMI civil-társadalmi kapcsolatokért felelős helyettes államtitkársága.
Az Emberi Erőforrások Minisztériuma főtámogatásával a BNV-nek idén civilszervezetek is részesei lehetnek. Azért, hogy több ismert és sikeres szervezet legyen, hagyományteremtő céllal megvalósul a Jótékonyságsziget. Az esemény fővédnöke Dr. Latorcai Csaba civil-társadalmi kapcsolatokért felelős helyettes államtitkár.
„Magyarországon a GDP 6%-át a civilszervezetek állítják elő, ami hatalmas dolog. Ezt erősíteni kell, mert ha az emberek úgy járulnak hozzá a GDP növeléséhez, hogy az személyes örömélményt jelent nekik, akkor annak a társadalomnak a gondolkodása is könnyebben átalakul.
A szakkiállítások és az olyan közönségvásárok környezete, mint a BNV valóban kiváló színtere lehet az alapítványok, egyesületek megismerésének. Jó lehetőségnek tartom a vállalkozásokkal és a látogatókkal való találkozásra, együttműködések kialakítására.” – fogalmazott a fővédnöki felkérés elfogadásakor Latorcai Csaba.
A Jótékonyságszigeten az „A” pavilon 104-105/a standján az Emberi Erőforrások Minisztériuma civil-társadalmi kapcsolatokért felelős helyettes államtitkársága és 36 civilszervezet mutatkozik be többféle profilban, az ország egész területéről. Az öt nap alatt üzleti reggelikre, tárgyalásokra, és a közönséggel való találkozásra lesz lehetőség. A Magyar Újságírók Országos Szövetsége idén 20 éves Nonprofit szakosztálya, és a Magyar Marketing Szövetség 15 éve aktívan működő Nonprofitmarketing Tagozata is jelen lesz.
A 10. Civilkomp konferencia október 3-4. között a Jótékonyságsziget szakmai kísérőeseményeként kerül megrendezésre Lehet-e közcél a közjó? címmel. Főbb témák: a civilszervezetek jótékonyság terén és a közfeladatok ellátásában betöltött szerepe, a gazdaság és a társadalom viszonyának jóléti mutatóval való kifejezése, a motivált emberi erőforrások, a marketing, a pr, és a kommunikáció összhatása a reputációra, az adományozásra és a közjóra. Főbb kérdések: a jótékonyság szívügy vagy üzlet? Működhet-e hatékonyan a társadalmi ügyek piaca?
A Jótékonyságsziget és a 10. Civilkomp konferencia a Civilkomp Alapítvány, az Emberi Erőforrások Minisztériuma, a Hungexpo Zrt., a Magyar Marketing Szövetség, a Magyar Újságírók Országos Szövetsége, a Human Dialog Kft., a Szabad Eklektikus Műhely Kulturális Egyesület, a RG Stúdió Kft, a BrandTrend Kommunikációs Tanácsadó, a CCO Magazin, a Civilrádió, a Mental Process Service és a szaktekintély előadók összefogásával valósul meg, hogy a közjóért dolgozó civilszervezetek ismertebbé és sikeresebbé váljanak.
A Jótékonyságszigetről és a 10. Civilkomp Konferenciáról bővebb információ olvasható a www.civilkomp.hu honlapon.
A Jótékonyságsziget és a 10. Civilkomp Médiatámogatója a CCO Magazin
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin